Eklezia latino

Eklezia latino, nomita ankaŭ liturgia latino aŭ italia latino, estas formo de latino dekomence disvolvigita por studo de la kristana pensaro kaj poste uzata kiel lingvafrankao fare de la mezepoka kaj frumoderna supra klaso de Eŭropo. Ĝi inkludas vortojn el la vulgara latino kaj el klasika latino (same kiel de la greka kaj de la hebrea) re-uzita kun kristana signifo. Ĝi estas malpli stiligita kaj rigida ol formoj de klasika latino, kun kiu ĝi kunhavas vortprovizon, formojn, kaj sintakson, kaj uzas neformalajn elementojn kiuj ĉiam estis en la lingvo sed kiujn evitis la literaturaj aŭtoroj de la klasika latino.Collens, Primer of Ecclesiastical Latin, p. vi

La plej granda organizo kiu retenas latinon en oficialaj kaj preskaŭ-oficialaj kuntekstoj estas la katolika eklezio. La katolika eklezio diris, ke la meso ne nepre devas esti dirita en latino en la koncilio de 1962-1965. Latino restas la lingvo de la Roma rito; la Trenta meso estas dirita en latino. Kvankam la meso de papo Paŭlo la 6-a estas kutime dirita en la loka lingvo, ĝi povas esti kaj ofte estas dirita en latino, ĉu parte ĉu tute, speciale por multlingva publiko. Ĝi estas la oficiala lingvo de la Sankta Seĝo, la ĉefa lingvo de ties oficiala gazeto, nome , kaj la laborlingvo de la Tribunalo de la Roma Rota. Vatikanurbo estas hejmo ankaŭ de la sola bankaŭtomato kiu donas instrukciojn en latino. En la Pontifikaj Universitatoj postgradigaj kursoj de kanona juro estas instruataj en latino, kaj artikoloj estas verkataj en la sama lingvo.

En la Anglikana Eklezio, post la publikigo de la Book of Common Prayer de 1559, latinlingva eldono estis publikigita en 1560 por ties uzado en universitatoj kiel Oksfordo kaj la ĉefaj "public schools" (anglaj privataj akademioj), kie la liturgio estis ankoraŭ permesata en latino. Estis kelkaj latinlingvaj tradukoj ekde tiam, kiel latina eldono de 1979 fare de USA Anglican Book of Common Prayer.

 Notoj 

 Bibliografio 
 A Primer of Ecclesiastical Latin de John F. Collins, (Catholic University of America Press, 1985) ISBN 0-8132-0667-7.
 Mohrmann, Christine (1957). Liturgical Latin, Its Origins and Character: Three Lectures. Washington, DC: Catholic University of America Press.
 Scarre, Annie Mary (1933). An Introduction to Liturgical Latin. Ditchling: Saint Dominic's Press.
 Nunn, H. P. G. (1922). Introduction to Ecclesiastical Latin. Cambridge: Cambridge University Press. pp. 186.

Kategorio:Latina lingvo
Kategorio:Mezepokaj lingvoj
Kategorio:Lingvoj de Vatikano
Kategorio:Teologio
Kategorio:Diservaj lingvoj
Kategorio:Romkatolika Eklezio